CELEX: 32006D0429
Language: lt
Date: 1150934400000
Title: 2006/429/EB: 2006 m. birželio 22 d.  Komisijos sprendimas, iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms  (pranešta dokumentu Nr. C(2006) 2411)   (Tekstas svarbus EEE)

24.6.2006   
            
            
               LT
            
            
               Europos Sąjungos oficialusis leidinys
            
            
               L 172/17
            
         
      KOMISIJOS SPRENDIMAS
   
   2006 m. birželio 22 d.
   iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms
   (pranešta dokumentu Nr. C(2006) 2411)
   (Tekstas svarbus EEE)
   (2006/429/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. vasario 17 d. Tarybos reglamentą (EB) Nr. 322/97 dėl Bendrijos statistikos (1), ypač į jo 20 straipsnio 1 dalį,
   kadangi:
   
               (1)
            
            
               2002 m. gegužės 17 d. Komisijos reglamentu (EB) Nr. 831/2002, įgyvendinančiu, dėl teisės naudotis konfidencialiais duomenimis mokslo reikmėms, Tarybos reglamentą (EB) Nr. 322/97 dėl Bendrijos statistikos (2), siekiama nustatyti taisykles, reglamentuojančias teisę naudotis Bendrijos institucijai perduodamais konfidencialiais duomenimis, kad būtų galima padaryti statistines išvadas mokslo reikmėms, ir bendradarbiavimo tarp nacionalinių ir Bendrijos institucijų taisykles, siekiant supaprastinti šį priėjimą.
            
         
               (2)
            
            
               2004 m. balandžio 29 d. Komisijos sprendime 2004/452/EB, nustatančiame sąrašą įstaigų, kurių tyrėjai gali naudotis konfidencialiais duomenimis mokslo reikmėms (3), nustatytas sąrašas įstaigų, kurių tyrėjai gali naudotis konfidencialiais duomenimis mokslo reikmėms.
            
         
               (3)
            
            
               Niujorko City Universiteto Baruch kolegijos Politikos mokslų departamentas (Niujorko valstija, Jungtinės Amerikos Valstijos), Vokietijos centrinis bankas, Europos Komisijos Užimtumo, socialinių reikalų ir lygių galimybių generalinio direktorato užimtumo analizės skyrius, Pasaulio Bankas ir Tel Avivo universitetas (Izraelis) turi būti laikomi nustatytas sąlygas atitinkančiomis įstaigomis ir todėl turi būti įtraukti į Reglamento Nr. 831/2002 3 straipsnio 1 dalies c punkte išvardytų įstaigų, organizacijų ir institucijų sąrašą.
            
         
               (4)
            
            
               Šiame sprendime numatytos priemonės atitinka Statistinių duomenų konfidencialumo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas yra pakeičiamas šio sprendimo priede pateiktu tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. birželio 22 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 52, 1997 2 22, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 133, 2002 5 18, p. 7.
   
      (3)  OL L 156, 2004 4 30, p. 1. Sprendimas su paskutiniais pakeitimais, padarytais Sprendimu 2005/746/EB (OL L 280, 2005 10 25, p. 16).
   
      PRIEDAS
      
         
            „PRIEDAS
            Įstaigos, kurių tyrėjai gali naudotis konfidencialiais duomenimis mokslo reikmėms
            Europos centrinis bankas
            Ispanijos centrinis bankas
            Italijos centrinis bankas
            Kornelio universitetas (Niujorko valstija, Jungtinės Amerikos Valstijos)
            Niujorko City Universiteto Baruch kolegijos Politikos mokslų departamentas (Niujorko valstija, Jungtinės Amerikos Valstijos)
            Vokietijos centrinis bankas
            Europos Komisijos Užimtumo, socialinių reikalų ir lygių galimybių generalinio direktorato užimtumo analizės skyrius
            Tel Avivo universitetas
            Pasaulio Bankas“